**И З В Е Ш Т А Ј**

**о спроведеним јавним консултацијама о Предлогу правилника о увођењу дигиталног терестричког емитовања медијске услуге радија и приступа мултиплексу**

На основу члана 36. Закона о електронским комуникацијама („Службени гласник РС”, број 35/23, у даљем тексту: Закон), Министарство информисања и телекомуникација (у даљем тексту: Министарство) објављује Извештај о спроведеним јавним консултацијама о Предлогу правилника о увођењу дигиталног терестричког емитовања медијске услуге радија и приступа мултиплексу (у даљем тексту: Предлог правилника).

У складу са чланом 124. став 1. Закона, Министарство је, у сарадњи са Регулаторним телом за електронске комуникације и поштанске услуге и телом надлежним за област електронских медија, припремило Предлог правилника.

Министарство је, на основу члана 36. Закона, спровело јавне консултације о Предлогу правилника, у периоду од 29. новембра 2024. године до 31. децембра 2024. године. Текст Предлога правилника објављен је на веб презентацији Министарства и сва заинтересована лица су била у могућности да своја мишљења о предмету јавне консултације доставе у писаном или електронском облику.

У поступку јавних консултација о Предлогу правилника нису достављена мишљења.